نعمه‌ له‌ به‌ياننامه‌يگ ئه‌را(شه‌فه‌ق نيوز)وت: سعوديه‌و قه‌ته‌ر و توركيا ده‌خاڵه‌ت له‌ كاروبار عراق ئه‌كه‌ن تاڕاده‌يگ ك خراوه‌كارى له‌ ئاسايش عراق ئه‌كه‌ن و هه‌ڕه‌شه‌ له‌ ئاشتى كومه‌ڵايه‌تى ئه‌كه‌ن له‌ڕى هه‌وڵه‌يليان ئه‌را ده‌سوه‌شانن له‌ يه‌كێتى ڕزه‌يل نيشتمانى و دروسكردن ئاشوو تايفه‌گه‌رى، يه‌يش له‌وه‌ختيگ ك وه‌زير خارجيه‌ى ئيرانى هويچ وشه‌يگ له‌باوه‌ت مه‌سه‌له‌ى تايفيه‌و باس نه‌كرد.
جى باسه‌ نعمه‌ باس له‌وه‌ كرد و وت: خاستر ئه‌وه‌سه‌ يه‌كێتى هيزه‌يل سنى تير كوشنده‌ى ره‌خنه‌يليان بكه‌نه‌ سعوديه‌و قه‌ته‌ر و توركيا ك هه‌ڕه‌شه‌ له‌ ئاسايش عراق و سه‌قامگيريه‌گه‌ى ئه‌كه‌ن و داوا له‌و ده‌وڵه‌ته‌يله‌ بكه‌ن ده‌خاڵه‌ت له‌ كاروبارمان نه‌كه‌ن.
